Fluebinding.nu og Flytying.eu skifter navn til Nordic Anglers. Navneskiftet er, sammen med en helt ny webshop, et af de første skridt i en ny vækststrategi.
”Navneskiftet til Nordic Anglers sker i takt med, at vi har udvidet vores showroom og kursusfaciliteter i Aarhus. Herfra vil vi fortsat arbejde med den personlige service og på at sikre fortsat vækst i forretningen og udvide vores sortiment.” udtaler John Petermann.
Visionen er at skabe nordens største webshop, som ikke kun indbefatter fluebinding, men fiskeri generelt. Vi ønsker at skabe et brand, der er let at forstå, og som alle kan være en del af. Navneskiftet hjælper os med at nå lidt bredere ud, da navnet henvender sig både til vores danske og internationale kunder.
”Det giver mening at samle vores forretnings- og marketinginitiativer under ét fælles navn. På den måde kan vi tilbyde alle vores kunder – danske såvel som internationale - en ensartet og god købsoplevelse,” konstaterer stifter Daniel Holm.
Selvom navnet er nyt, er det stadigvæk makkerparret Daniel Holm og John Petermann som står bag det nye brand. Det betyder også, at kunderne kan forvente den sædvanlige gode service og kvalitet, da makkerparret fortsat bruger en stor del af arbejdstiden på at håndplukke de bedste kvalitetsprodukter, førend de lander i webshoppen.
”Med Nordic Anglers’ voksende sortiment, vil der være et bredt udvalg for nybegynderen såvel som den garvede lystfisker. Det nye navn er med til at markere, at vi i dag er nået til et punkt, hvor det handler om mere end bare fluebinding.” siger Daniel Holm.
Navneskiftet sker samtidigt med lanceringen af en helt ny og brugervenlig webshop. Det nye navn og en helt ny webshop kræver sikkert noget tilvænning, men vi håber I vil tage godt imod det.
Vi har forsøgt at gøre os umage, men skulle der alligevel være noget, der ikke fungerer hensigtsmæssigt, så giv os gerne besked på [email protected].